
Aprecieri critice despre poezia de 
meditaţie la Sorin Cerin 

5 


Prof. univ.dr. Al Cistelecan în cadrul 
rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru 

Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă intr-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte intr-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 

emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul "spinii Adevărului”, "coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 

din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale incit ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Cârneci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 

râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 


8 



SORIN CERIN- DIVINITATE 


Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo , uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cit se menţine 
poetul pe aceeaşi coardă de fond, şi cit de adînc, cit de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cit de adîncă şi cit de 
personală e meditaţia, n-o poţi spune decît la sfîrşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 

cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adînc ,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 

cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,. . Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 

un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a / privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum, /care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleţi ai tăierilor de venituri./ 

Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 

temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o impletire de revelaţii despre aceste 
adevăruri. Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii. De 
altfel, secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 

scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

- Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 

surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului, este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala, reflexivitatea e dominanta 
creaţiei sale, prezidate de interogaţii, revolta, nelinişti si 
o dramatica cercetare a TĂCERII, topos al indoielilor,al 

cutezanţei si al aventurii spiritului in permananta 
cautare a adev arului ;poezia sa urmeaza unei axiologii 
de un intens dramatism.E lirica lucidităţii, a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi. însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 

izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -, naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 

disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 

înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfârşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de flecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag. 73)11 felicit pe 
autor pentru cutezanţele sale stilistice din "Din ochii 
luminii divine pag. 81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 

copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane.... Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”. . .între 
raţionalism şi iraţionalism, Sorin Cerin navighează pe 
Oceanul Interconnection." 

CUPRINS 


1. Divinitate 

2. Contabilitate financiară 

3. Cu tăişul ascutit 

9 9 

4. în măruntaiele Zilelor 

5. Dările Suspinelor 

6. Aperitiv 

7. Cât mai multe Trecuturi 

8. Cel mai de preţ dar 

9. Ea însăşi, Neant 

10. Pe tărâmul Inutilităţii 

11. Frâng aripile Orizontului 

12. Cum se numesc Stelele 

13. Cât din trupul Vieţii 

14. Mahalaua întunecată 

15. Atât de maiestuos 

16. Simple ceasornice 

17. Căutau felinare 

18. Trecutul unei Existenţe 

19. Din vulcanul unei Creaţii 

20. Plini de emfază 

21. Focul Sacru al Existenţei 

22. Neant Iluzoriu si Material 

9 

23. Nu în umbra ei 

24. Conştientizare 

9 

25. Miros alterat 

26. Moartea este adevărata Viaţă 

27. în carnea de smoală 

28. încredere în Absolut 

29. Un Păcat al Preacurviei 

30. Atât de infidel 

31. Temnicerul Timp 

32. Clepsidre sacre 

33. Şireturi 

34. Drogurile Destinului 

35. Existând înaintea Umbrei 

36. Ganglioni umflaţi 

37. La teatrul de stat 

38. Ploile de sudoare 

39. Cât mai ieftin 

40. De toţi pereţii 

41. în fiecare colţ 

42. Eternităţi oarbe 

43. Inconştient 

44. Fabrici de conserve 

45. Arta Măcelarilor 

46. Gondola unei Speranţe 

47. Cele ce sunt 

48. Fantasme 

49. Trebuia să creeze 

50. Regele Profit 

51. Palid şi perfid 

52. Trofeu 

53. Mese si scaune 

54. Rădăcini în Sentimente 

55. Palatul administrativ 

56. Cărţi de istorie 

57. Democraţia Morţii 

58. Pe ringul de box 

59. Comisia de Vânătoare a Morţii 

60. Bonus de la Creaţie 

61. Balustrade 

62. Naţiunile Unite 

63. Iarba Fiarelor Ruginite 

64. Conştientizarea de A Fi 

65. Stiinte Juridice 

» 9 

66. Au existat odată 

67. Cămin 

68. Strângere de Vânt 

69. Roboţi 

70. Atâta Libertate 

71. Figurinele de Ceară ale Absurdului 

72. Lacrimi de Crocodil 

73. Cărămizile unei Libertăţi 

74. Lăncile Gândurilor 

75. Ochelari de Cal Primordial 

76. Patiserie existenţială 

77. Descompuse şi părăginite 

78. Cuvântul Primordial 

79. Busole 

80. Nimic nu poate fi egal 

1) Divinitate 


Nu odată m-am întrebat, 
ce anume este Divinitatea în această Lume?, 
care la rândul ei, 
este o imagine distorsionată, 
reflectată de Oglinda Adevărului Absolut. 

Să fie ceea ce credem noi că ar fi, 
sau e doar un joc al minţii unor Iluzii ale Vieţii, 
care ne constrâng să devenim noi înşine, 
atât de departe, 

de ceea ce ar trebui să fim de fapt. 

Oare adevărata Divinitate, 

aceea care se reflectă în Oglinda Adevărului Absolut, 
şi prezintă o corpolenţă, 
nefiind doar o Imagine, 
un Vis, 

ce anume este? 

Poate cineva care ne coordonează creând Existenţa, 

din spatele unui Computer, 

şi se joacă cu Fericirile, 

întâmplările şi Suferinţele noastre, 

creând Jocuri pe Calculator, 

unde Străinul Subconştient din noi, 

este adevărata legătură, 

cu acel sistem informatic. 

Cine este acel Cineva?, 

de fapt un simplu programator de Destine, 

care lucrează la Computerul Universului nostru, 

care pentru noi este Dumnezeu? 

dar în Realitatea lui, 

este un simplu om cu bunele şi relele lui, 
care ne-a gândit după chipul şi asemănarea sa, 
cu certuri, injurii, dar şi momente sublime. 

Poate seara ajuns obosit acasă, 
se ceartă cu nevasta Existenţei sale, 
uitând de Universul de Jocuri pe calculator, 
pe care l-a creat, 

plin de morgi, spitale, teatre, biserici, accidente, fericiri, 
unde noi suntem personaje aşa zis reale, 
în cadrul căruia ne ucidem în războaie, teritoriale, politice, 
experimentale, 

totul pentru ştiinţa de a suprima, 
şi câte alte asemenea lor, 
ce trebuie să fie cât mai palpitante, 
să se vândă cât mai bine, 
în acea adevărată sau falsă Realitate, 
poate, neoglindită, în nimic altceva, 
decât în propriul ei Dumnezeu. 

Poate şi aceea este o Iluzie a Vieţii, 
imaginată de o altă Iluzie a Vieţii, 
şi tot aşa, zeci, sute mii, miliarde de cicluri, 
de Iluzii ale Vieţii numite şi nivele astrale? 

Şi totuşi, 

cu Moartea, cum rămâne acolo?, 
dar cu Dumnezeul şi Diavolul acestui Programator?, 
cine sunt aceştia? 

Dar Paradisul şi Infernul? 

De ce ne-a introdus în Destinul existenţei noastre, 
nevoia de Mântuitor?, 

nu era mai simplu să ne facă lipsiţi de păcate? 

Poate că neavând ce mântui, 

Jocul nu ar mai fi fost la fel de interesant, 
şi de bine vândut. 

2) Contabilitate financiară 


Băncile bătătorite ale Drumurilor, 
descărnate de Fidelitate, 
nu mai dau bani Călătorilor, 
care-şi pribegesc Clipele Călugărite, 
strânse cu uşa de un Destin, 
care nu le aparţine, 
dar le-a fost impus, 
de către Moarte, 
în mănăstirea unui Univers, 
care nici măcar nu există, 
fiind o simplă Imagine eronată, 
reflectată într-o Oglindă, 
a unui Adevăr Absolut, 
pe care Dumnezeu a uitat-o, 
încă de pe Vremurile, 
când îşi admira, 
propria măreţie, 
pe care nici un sfânt, 
al contabilităţii financiare, 
nu o putea calcula, 
în Bani. 

3) Cu tăişul ascuţit 


Era atât de multă iarnă, 

pe pridvorul Luminii Privirii tale, 

încât, 

toate stelele Fericirii, 

ar ii venit să te încălzească, 

dacă nu ar fi aflat, 

cât de vitreg este Destinul, 

care ţi s-a certat, 

cu propriul tău Străin Subconştient, 
lovindu-1 de fiecare dată, 
cu tăişul ascuţit, 
furat de la Cuvântul Primordial, 
care nu poate înţelege, 
că este o simplă imagine iluzorie, 
reflectată într-o Oglindă, 
rămasă mai demult, 
decât toate Vremurile la un loc, 
a Nimănui. 

/V 

4) In măruntaiele Zilelor 


Existenţa, 

este un ritual misterios al Conştientizării, 
născut din focul sacru, 
ce mistuie Timpul, 

care clocoteşte în măruntaiele Zilelor, 
izgonite din inimile Apusurilor, 
spre a se desfăta, 
cu Stelele roase ale Epoleţilor, 
din Eternitatea Clipei, 
gata de războaie în orice moment, 
cu Marea Creaţie, 
din orfelinatul Iubirii, 
unde stau adăpostite, 

Vieţile, 

fără nici unul din Sensurile, 
care le-au fost părinţi grijulii, 
ce s-au pierdut, 
în Moartea de Sine, 
a împlinirii unui Destin. 

5) Dările Suspinelor 


Aş vrea să despletesc părul Stelelor, 

încâlcit de frământările Universului, 

cu privire la Moartea, 

pe care nu o mai poate duce în cârcă, 

de când a înţeles, 

că era de fapt marele Neînţeles, 

al Lumilor Astrale, 

care înotau în umbra rece a ei, 

fără să poată trece de malul călălalt, 

dacă nu aveau viza existenţială a Iluziilor Vieţii, 

pe care să scrie cât mai citeţ, 

că şi-au plătit toate dările Suspinelor. 

6) Aperitiv 


Pe strunele Universului, 

a început să cânte Steaua Morţii, 

acompaniată de Oglinda, 

în care se reflectă adevărata Realitate, 

ce este eternă şi infinită, 

iar imaginea care se reflectă în ea, 

suntem noi, 

cei conştienţi de această Lume, 
a Iluziilor Vieţii, 

care ne frământă asemeni unui aluat, 
pus la dospit în cămara Deşertăciunii, 
până creşte îndeajuns de mare, 
încât să poată fi copt de către Timp, 
spre a fi servit, 
la masa Clipelor sale, 
ca aperitiv, 
la Adevărul Absolut. 


32 



SORIN CERIN- DIVINITATE 


7) Cât mai multe Trecuturi 


Paşii de cremene ai Fericirii, 
calcă pe scânteile Exitenţei, 
aprinzând trupurile de paie, 
ale grâului Dorinţelor, 
ce coc pâinea nerostită a Viselor, 
pe care o va împărţi săracelor Neîmpliniri, 
ale Lumii, 

care tocmai şi-a cumpărat, 
noi proprietăţi de cimitire, 
unde să poată îngropa, 
cât mai multe Trecuturi. 

8) Cel mai de preţ dar 


Copacii reci ai zorilor, 
îşi înfig rădăcinile carnale, 
în sângele unui Orizont al Disperării, 
ale cărei Cuvinte, 
au ales calea pribegiei, 
străbătând pustietăţi de Gânduri, 
oceane de Vise, 
munţi de Speranţe, 
până când au poposit, 
obosite şi pustiite de Singurătate, 
la porţile Cimitirului, 
unde Viaţa le- a dăruit, 
cel mai de preţ dar al ei, 

Moartea. 

9) Ea însăşi, Neant 


Văi de întrebări, 
se unduiesc alene, 

pe câmpurile aride ale Răspunsurilor, 
în timp ce Libertatea admiră, 
bastonul înstelat al Creaţiei, 
care abia se mai târăşte, 
pe soclul greu şi posomorât, 
al unui Adevăr al Minciunii Adevărate, 
întrebând-o, 

dacă mai ştie vreun tren de Clipe, 
care să o poată duce din nou, 
înainte de a fi Existenţa, 
unde să poată fi din nou, 
ea însăşi, 

Neant. 

10) Pe tărâmul Inutilităţii 


Zvonuri ridate, 
îşi împletesc frunţile speriate, 
în funiile unor Destine, 
de care se vor spânzura, 

Nenăscutele Vieţi, 
care se spune, 

că ar întrece ca şi predecesoarele, 

Vorbele-n Vânt ale Deşertăciunii, 
alergând în cursa infernală, 
a tehnologiilor înarmării, 
unor Iluzii ale Vieţii, 
mai repede decât Gândul, 
care a îmbătrânit mai mult, 
decât Vremurile, 

şi s-a retras la pensia primită de la Indiferenţă, 
undeva pe tărâmul Inutilităţii. 

11) Frâng aripile Orizontului 


Pescăruşii guralivi, 
ce frâng aripile Orizontului, 
s-au pierdut pentru totdeauna, 
în lacrimi nesfârşite de Ocean, 
unde se pierd, 
căutând Rouă Sufletului, 
unui Ţărm al Adevărului Absolut, 
pe care nu l-a găsit nimeni vreodată, 
în Zborul decăzut al Vieţii, 
care nu şi-a mai plătit birurile Moralei, 
de când Societatea de Consumat Destine, 
a început să producă pe bandă rulantă, 
Deşertăciuni. 

12) Cum se numesc Stelele 

M-am întâlnit cu Universul, 
şi l-am întrebat, 

dacă ştie cum se numesc Stelele Viselor lui, 
vrând să-l descos, 

cu maşina de cusut nasturi de Speranţe, 
care nu se pot închide, 
în zăbrelele prea înguste ale Conştiinţei, 
al cărei Mântuitor şi azi, 
mai stă priponit pe o Cruce, 
a cărei Iluzii ale Vieţii, 
se simt în siguranţă şi acum, 
după mii de Ani grei, 
din plumbul cărora şi acum, 
se mai fabrică gloanţe oarbe de Promisiuni, 
pentru Sângele disperat al atâtor Inimi, 
ce stau bătute de Soartă, 
în noroiul unei Morţi, 
fără a se fi născut cu adevărat, 
vreodată nici măcar în cimitirul unui Cuvânt, 
din care s-ar fi întrupat Creaţia. 

într-un târziu, 

Universul mi-a răspuns, 
că toate Stelele lui, 
au numele, 

Moarte, 

însă prenumele, 
nu-1 ştie, 

fiindcă diferă la fiecare în parte. 


13) Cât din trupul Vieţii 


A cheltuit cineva o avere pe Adevărul Absolut, 
în acestă Lume? 

L-a cunoscut cineva vreodată? 

Cât din trupul Vieţii îi aparţine acestui Adevăr?, 
dar al Morţii? 

Şi atunci adevărata Viaţă nu este Moartea? 


Dar Existenţa, 
din umbra căreia suntem, 
ne hrănim şi o trăim, 
ar mai fi, 

dacă n-ar fi oglindită de Cunoaştere? 

14) Mahalaua întunecată 


Ramurile călugăriţelor de Patimi, 

stau smerite în Pomul noduros şi singuratic, 

al Caznelor, 

unde se instruiesc Fantomele Adevărurilor unor Minciuni, 
să înveţe abecedarul trist şi insolubil, 
la stropii de Cuvinte, 

ce tuşesc şi asudă peste icoanele unor Legi, 
ce promit că vor închide cât mai multe Libertăţi, 
dacă vor mai îndrăzni, 
să mai poarte cu dezinvoltură, 
hainele pătate cu reclame ale Fericirii, 
izgonită din Paradisul murdar şi meschin, 
al Societăţii de Consumat Vorbe-n Vânt, 
prin Mănăstirile Credinţei oarbe, 
în Târgul de Vieţi, 
din mahalaua întunecată a Morţii. 

15) Atât de maiestuos 


Deseori m-am întrebat, 
cum reuşeşte Universul, 
să dirijeze cântecul sideral al Stelelor, 
ce tulbură şi azi, 

Cerul de Lumină Divină al Iubirii, 
atât de maiestuos, 
către Străinul Subconştientului, 
din fiecare, 

în timp ce în braţele Lumii, 

Societăţii de Consum, 
suflă vântul Deşertăciunii? 

Să nu fi riscat Dumnezeu, 
cu aceste Umbre, 

oglindite de cioburile Oglinzii Cunoaşterii, 
care suntem noi? 

Să-i fi fost teamă, 
că se va tăia în ele, 
dacă va călca strâmb? 

16) Simple ceasornice 


Zidurile Ceasurilor, 
au început să-şi bată propriul Timp, 
înfuriate că dă totul unei Eternităţi de Clipă, 
care cuprinde cu braţele Adevărului ei Absolut, 
întreg Universul, 
în timp ce ele, 

au rămas doar nişte simple ceasornice ale Iluziilor Vieţii, 

care măsoară căte o amărâtă de oră, 

unde studenţii chiulangii ai Gândurilor, 

nici măcar nu vor să fie atenţi, 

fiind atraşi de Relativitatea unei Existenţe, 

care azi ţine cu Fericirea, 

mâine cu Tristeţea, 

încât nici Moartea, 

nu mai poate înţelege, 

ce fel de monument funerar să mai construiască, 
Trecutului. 

17) Căutau felinare 


Caii liberi ai Deznădejdii, 

îşi sparg copitele cu dălţile tumultoase ale Destinelor, 
cioplind Moartea, 

în stâncile Stelelor Căzătoare ale Amurgului, 
pe care le-au prins, 
încă de pe vremurile, 
când căutau felinare, 

care să le călăuzească coamele de Galaxii, 
ale Iubirii, 

răsfirate pe întreg Cerul Inimilor, 
care le călăreau Cuvintele, 
facerilor unor Lumi, 
ce-i duc şi acum spre Nicăieri. 

18) Trecutul unei Existenţe 


Nervuri de frunze ruginite-n nervii unei Toamne, 
sătulă să-şi tuşească plămânii surzi ai Dorului, 
după rădăcinile unei Buruieni de Amintire, 
ce n-a avut niciodată onoarea, 
de a fi templul Adevărului Sentimental, 
al unei Ploi veştejite de întrebări, 
ce pare ca şi cum ar fi căzut, 
din Norii îngrijoraţi, 
de soarta unui şuvoi de Compromisuri, 
decât de rădăcina unde Toamna şi-a făurit cetate, 
existând ca o Fiinţă a Trecutului unei Veri, 
precum noi suntem o Umbră, 
din Trecutul unei Existenţe, 
pe care nu o vom cunoaşte niciodată, 
fiindcă am existat, 
şi existăm cu mult înaintea noastră. 

19) Din vulcanul unei Creaţii 


Priveam prin fereastra Gândurilor, 

războiul care se pierdea în ceaţa unui Trecut, 

pe care l-a trăit Existenţa, 

pe vremea când nu era doar o Umbră, 

care să se înveşmânteze în mătasea neagră şi rece, 

a Timpului, 

devenit soclu pentru Oglinda Cunoaşterii, 

unui Infern, 

cu nume de Lume, 

izvorât din vulcanul unei Creaţii, 

neînţelese nici de Dumnezeu. 

20) Plini de emfază 

Vroiam să-ţi spun că Lumina Divină, 
chiar există, 
în fiecare Cuvânt, 
dar depinde de noi cum îl rostim, 
şi în ce context îl abordăm, 
altfel ne va închide porţile Perfecţiunii, 
ale Iubirii şi Purităţii, 
aruncându-ne, 
în mansarda unui Infern, 
pe care deşi nu-1 vom reuşi, 
să-l înţelegem niciodată, 
îl vom numi plini de emfază, 

Lume. 

21) Focul Sacru al Existenţei 


înotul a devenit sport de perfonnanţă astrală, 
abia după ce Dumnezeu, 
a văzut că I s-a umplut paharul Creaţiei, 
până la refuz, 
ba mai dă şi pe dinafară, 
clocotind a Suferinţă, 
până când s-a spart, 
de Focul Sacru al Existenţei, 
iar Apa Vieţii a ţâşnit nebună, 
prin tenebrele Universului, 
încât era cât pe aici să-L înece, 
atunci a trebuit să inventeze o modalitate de a se salva, 
şi astfel a descoperit, 
înotul prin apele tulburi, 
ale Societăţii de Consum. 

22) Neant Iluzoriu şi Material 


O Lume necunoscută există doar ca o posibilitate, 
şi de aici Adevărurile Relative, 
prin intermediul cărora operează, Cunoaşterea, 
ceea ce înseamnă, 

că nici Existenţa nu este sigură că fiinţează, 
întrucât totul este Relativ, 
chiar şi Reperele care par a fi cele mai precise, 
şi lovesc cadranele, 
ceasurilor atomice ale Conştiinţei, 
unui Univers al Umbrei, 
ce pare a fi Etern şi Infinit, 
într-o expansiune, 
a Neantului Iluzoriu şi Material. 

23) Nu în umbra ei 


A crede, 

înseamnă a cunoaşte dincolo de aparenţe, 
un Sentiment, 
cu bunele şi relele lui, 
desprins din pomul unei Conştiinţe, 
pe care discursul magic al înţelepciunii, 
a reuşit să-l convingă, 
să se prefacă în scrum existenţial, 
care să umple până la refuz, 
scrumiera unei Biblii, 
unde sfinţii îmbăiau, 
apoi îşi fumau în linişte Rugăciunile, 
făcând dragoste cu ele, 

pe Cearşafurile Patimilor unui Mântuitor obligatoriu, 
în spatele cărora, 

îşi ascundeau trupurile goale şi descărnate, 
ale Cuvintelor, 

după ce le-au curtat întreaga Zi, 
grea şi neajutorată, 
pentru a da noi sfaturi biblice, 
scrise pe lacrimile unor icoane, 
ale căror inimi sunt bătute în loc să bată, 
pentru a crede în Realitatea Mântuirii, 
şi nu în Umbra ei. 

24) Conştientizare 


Viaţa este un buletin meteorologic, 
unde plouă cu Adevăruri, 
doar atunci când în Deşertul Cunoaşterii, 
intervin Norii Iluziilor Vieţii, 
care-şi storc frunţile propriilor Umbre rătăcite, 
din prosopul magicianului, 
unui Univers Ireal, 
ale cărui limite nesfârşite, 
se lovesc de cioburile, 

Oglinzilor Paralele Ale Adevărului Absolut, 
de la tâmplele unei Realităţi, 
nu mai departe, 

de Cerul Străinului Subconştient din noi, 
unicul care poate îmbrăţişa, 
întregul Univers, 
a ceea ce suntem de fapt, 
cu toate constelaţiile şi galaxiile, 
care fără Conştientizare, 
n-ar exista, 
dar să nu uităm, 

că şi Conştientizarea este o Umbră. 

25) Miros alterat 


Zodii fără stele, 

tirani ale căror imperii s-au năruit, 
sub tălpile grele şi apăsătoare, 
ale Cuvintelor cereşti, 
căzute din tolbele pline ale Destinelor, 
care le foloseau ca Săgeţi otrăvitoare, 
împotriva Umbrelor Existenţiale, 
ce izvorăsc, 

din Oglinzile fumurii şi imperceptibile, 
aşezate de un Inconştient, 
pe ramele unei Creaţii nemiloase, 
oarbe şi seci, 

pentru a le monta ca lentile, 
ale unor Adevăruri Relative, 
pe nasul cu miros alterat, 
al Cunoaşterii, 
care loveşte la urma ei, 

Străinul Subconştient din Suflet, 
cu imaginile defonnate şi hidoase, 
ale Societăţilor de Consumat, 
propriul Consum, 
al Iluziilor Vieţii. 

26) Moartea este adevărata Viaţă 


Clopotele Existenţei, 
au început să bată, 
atât de tare-n urechile surde, 
ale Conştiinţelor astrale, 
încât au spart, 

Oglinzile Paralele ale Adevărului Absolut, 
în care se reflectă distorsionat, 

Realitatea Absolută, 

având ca rezultat imaginea Lumii noastre, 

efemere şi plină de Paradoxuri, 

prin intennediul cărora, 

îşi duce traiul sărăcăcios, 

fără să înţeleagă, 

că este, 

Umbra unei Morţi reale, 

iar Moartea, 

este de fapt, 

adevărata Viaţă, 

unde am existat dintotdeauna, 

înaintea noastră. 

27) în carnea de smoală 


Miraj şi extaz, 

cronicile corbilor solitari, 

zâmbesc mormintelor din Fiinţe, 

scriindu-le Destinele cu părul Zilelor despuiate, 

pe Trecuturile care nu le dau linişte, 

ce abia aşteaptă, 

să fie sfârtecate de ciocurile negre şi ascuţite, 
mereu flămânde, 
asemeni unor săgeţi, 
trase de către Sensul unei Lumi, 
ce a uitat de ea, 
dar care se înfig adânc, 
în carnea de smoală, 
a Timpului, 
trecut demult, 

de porţile cimitirelor abătute şi contemplative, 
care sunt pedepsite să surâdă veşnic, 

Iluziilor Vieţii. 

28) încredere în Absolut 


Pereţii umezi ai Lacrimii, 
se surpă încet dar sigur, 
peste speranţa unei Iubiri, 
imposibil de cuprins în agenda Universului, 
dintr-un Cuvânt al Facerii, 
ce va ajunge o Ruină, 
încrezătoare în icoana unei Stele, 
a cărei Eternitate a promis că va reveni, 
navigând pe Sângele Amintirii, 
până în portul Străinului Subconştient, 
al Fericirii, 

ce pare că şi-a pierdut adresa, 
printre catargele, 
cu pânzele Adevărurilor sfâşiate, 
de prea multă încredere, 
în Absolut. 

29) Un Păcat al Preacurviei 


Piatra a fost creată spre a clădi, 
şi nu a ucide, 

fie el şi un Păcat al Preacurviei, 
pe care Dumnezeu, 
l-a făcut astfel, 
după chipul şi asemănarea sa. 

Ocoleşte-1 dacă nu-1 placi, 
nu uita că exişti prin Iluzia Vieţii, 
şi nu tu eşti Oglinda, 

Adevărului Absolut al Cunoaşterii, 
fiindcă nu ştii cât de distorsionată, 
este imaginea ta despre Lume. 

30) Atât de infidel 


Pene de Vise căzătoare, 
păsările de pradă ale Neîmplinirilor, 
caută în măruntaiele ţărânii trupurilor, 
Acatistele Patimilor, 
pe care să zboare spre Apusul Sângelui, 
ce curge din Altarul de marmoră, 
a Străinului Subconştient, 
care şi-a tăiat venele, 
ce îl uneau, 

cu Umbra Necunoscutului din noi, 
atât de infidel, 

Fericirii, 

pe care ar fi luat-o de soţie, 

de la Eternitatea, 

pe care a transformat-o în Timp. 

31) Temnicerul Timp 


Armonie şi Creaţie, 

Fractali împietriţi de Păcatele Originare, 
se pierd în adâncurile Străinului Subconştient, 
devenind chipuri cioplite, 
ale Deşertăciunii. 


Dorinţe perverse, 

izvorăsc din Vulcanii Necesităţilor, 
într-un spectru al Libertăţilor, 
pe care şi temnicerul Timp, 
pare să le fi pierdut, 
de la cheile Iluziilor Vieţii sale. 

32) Clepsidre sacre 


Zeii proscrişi, 
cu mâini sau picioare lipsă, 
sunt certaţi de către Destin, 
fiindcă nu aleargă, 

pe câmpurile de bătălie a Speranţelor, 
sau nu-şi mai ţin potirele de Patimi, 
ce altădată erau pline, 
cu ambrozia Oracolelor, 
care donau Clepsidre sacre, 
la timp de seară, 

Nemuritorilor eroi ai Existenţei, 
iar greierii Timpului, 
se scurgeau prin gâturile lor, 
de Clepsidre mlădioase, subţiri şi inerte, 
de trestii îndoite de vânturile Vremurilor, 
cântându-le Clipelor, 
balada măreţului Trecut, 
care se pierdeau vrăjite, 
de menirea Stelelor căzătoare, 
din părul de aur al Fericirii, 
ce apunea ferm, 
la Orizontul unei Unitări, 
căzute în genunchi, 
la tălpile Ruinelor. 

33) Şireturi 


Lacuri de sudoare, 
folosite la stins incendiile Frunţilor, 
se scaldă în soarele arzător şi şiret, 
al Şireturilor unor pantofi de Clipe, 
ce nu vor mai călca, 

Existenţa în picioarele Timpului, 
fiindcă şi-au spânzurat Răsăriturile cu ele, 
legându-se de peretele rece şi insalubru, 
al unei Inimi, 

care nu le-a înţeles menirea, 
de a da durabilitate, 
unor Sentimente. 

34) Drogurile Destinului 

Roţi înpotmolite-n propriile Direcţii, 

decăzute din graţiile Existenţei, 

fiindcă nu cinstesc cum se cuvine Deşertăciunea, 

care le dă libertatea, 

de a merge spre Nicăieri, 

dar de fiecare dată, 

ajung doar într-un singur Târg al Denaturării, 
propriilor Zile bătătorite, 
de Umbrele Urmelor ale căror Paşi, 
încă mai cugetă, 

la Drogurile Destinului Iluziilor Vieţii, 
care se vând pe sub mână numai de Dumnezeu, 
pe strada Morţii, 
pentru câteva Speranţe, 
bani negri pe care nu-i va impozita, 
la fiscul corupt al Universului, 
care fură căldură de la Stelele Iubirilor, 
şi le livrează în schimb, 
dezastre de Uitări, 
şi cataclisme de Despărţiri, 
susţinând că aşa se procedează, 
la marile case de pariuri, 
cu sânge albastru, 
din spaţiile astrale ale Ticăloşiei, 
deferite justiţiei Divine, 
corupte şi incapabile, 
a Sfinţilor Părinţi, 
strămoşii noştri ai tuturor, 
ale căror Morale din Biblii, 

le citim azi. 


35) Existând înaintea Umbrei 

Mi-am dezvelit mantaua Existenţei, 
ca să înţeleg sensul rece, exact şi precis, 
al Morţii. 

Deodată m-a cuprins Frigul Iluziei, 
şi a început să mă strângă de gât, 
vrând să-mi sugrume întreaga Voinţă. 

Am îngenuncheat la tălpile grele ale Destinului, 
vrând să mă rog cuiva. 

Abătut şi pribeag, 

am căutat o Biserică a Contemplării, 
în care am intrat, 

gol şi neprihănit de Toate câte Sunt, 

Bune sau Rele, 

deoarece mi-au fost furate pe drumul Vieţii, 

de un Dumnezeu prădător, 

la a cărui icoană am vrut să mă închin. 

Deodată am văzut o candelă aprinsă în dreptul meu, 
cineva o aprinse, 
şi îngenunchea în faţa mea, 
rugându-se la mine, 
să aflu într-un târziu, 
că icoana pe care o căutam, 
eram chiar eu, 
cel mort, 

de dinainte de a mă naşte, 

existând, 

înaintea umbrei mele de acum. 


36) Ganglioni umflaţi 


Vorbele-n Vânt, 
cântă la pianul însingurării, 
unei Existenţe pierdute-n, 
propria însângerare a Apusului, 
fără de Zi, 

şuierând câte o strofă, 

din adierea refrenului eliberării de Moarte, 

murind. 

Reci şi abătute, 

Patimile se poticnesc, 

în mocirla Iluziilor Vieţii, 

răbufnind câte o silabă ştearsă, 

la adresa Paradisului, 

ascuns în ganglionii umflaţi şi dureroşi, 

ai Cerului, 

ce se spală de toate ploile Injuriilor, 
care-1 scuipă în faţă, 
făcându-1 mincinos. 

37) La teatrul de stat 


Râmele Cuvintelor costelive, 
ale ţărânii trupurilor de Impresii, 
au ieşit la suprafaţă, 
târându-se, 

pe faţa de masă a Promisiunilor neonorate, 
încercând, 

să ajungă la paharul ce dă pe dinafară, 
al unui Zâmbet şters, 
care a înţeles, 

câte picioare lipsă are masa Adevărului, 
care se clatină, 

ameţind până şi distinsa audienţă, 

a Păcatelor Originare, 

care vor să se termine odată cu, 

Comedia înţelesurilor Existenţiale, 
care joacă cu casa plină, 
de fiecare dată, 
la teatrul de stat, 
pe scaunul Stupidităţii, 

Absurdului. 

38) Ploile de sudoare 


Voci aruncate-n pribegie, 
de Neînţelesurile pustietăţilor aride, 
a Sufletelor, 
mai bântuie şi azi, 
pe Cerul, 

care şi-a pierdut Stelele lor călăuzitoare, 
din Străinul Subconştientului din noi, 
incendiind ploile de sudoare, 
care ne trec uneori, 
fără să ştim de ce ne ard întrebările, 
atât de neimportante ale Devenirii, 
dintr-o mocirlă urât Mirositoare, 
de plăceri lumeşti, 
într-o Stea, 

al cărei nume îl vom descoperi, 
numai prin Moarte. 

39) Cât mai ieftin 


Braconierii Viselor, 

defrişează ilegal Adevărurile unor Speranţe, 

pentru a face scânduri de morminte, 

la gaterele de plumb ale Cuvintelor, 

ce vor înjgheba sicrie cât mai ieftine, 

să ajungă pentru toate Fericirile, 

unele mai bogate în Promisiuni deşarte, 

altele mai sărace, 

dar toate doritoare, 

de pompe funebre cât mai ascunse, 

de ochii iscoditori 

ai Adevărului Absolut, 

care nu le poate ierta, 

faptul că s-au vândut atât de ieftin, 

Morţii. 

40) De toţi pereţii 


Garduri de rădăcini amare, 
însetate de gustul Adevărului Absolut, 
se ascund, 

navigând pe oceanul fără sfârşit, 
al Lacrimii unei întrebări, 
care de la Facerea Lumii, 
îşi caută şi acum un Răspuns, 
cu care să se mărite, 
pentru totdeauna, 

dând naştere Eternităţii unei Existenţe, 

în care să se desfete Lumea, 

cu adevărata Realitate, 

şi nicidecum cu Umbra ei, 

pe care ne-o serveşte la preţ de speculă, 

Dumnezeu, 

după ce a dat cu Oglinda Cunoaşterii, 
de toţi pereţii, 
întunecaţi ai Morţii, 
fără să creadă, 
că într-o bună zi, 
se va tăia în cioburile ei, 
iar acestea vor reflecta, 
umbra unei Realităţi, 
distorsionate şi diforme 
sângerând, 

Viaţa, 

străină de ea însăşi. 

41) în fiecare colţ 


Aş vrea să beau, 

apa Stelelor căzătoare, 

ale Destinului, 

ca prin Sufletul Speranţei, 

să le aduc iarăşi pe scena luminoasă, 

a Existenţei, 

să umezesc cu buzele Conştiinţei, 

Adevărul însetat, 

de noi galaxii de Răspunsuri, 

ale căror întrebări se nasc, 

în fiecare colţ al Morţii, 

pe care o numim Viaţă, 

şi al Vieţii, 

care este Moarte. 

42) Eternităţi oarbe 


Strunele încinse, 
ale viorilor, 

la care cântă nivelurile astrale, 
ale Universurilor, 
s-au rupt, 

de Adevărul Absolut, 
fiind folosite de către unele Stele, 
drept funie de care să-şi spânzure Clipele, 
la stâlpul caznelor unor Amintiri, 
care le urmăresc pas cu pas, 

Viitorul nenăscut al Cuvintelor, 
înecate-n, 

deşertăciunea strigătelor de ajutor, 

după Iluziile Vieţii, 

care nu le vor recunoaşte niciodată, 

strălucirea, 

propriilor morţi, 

de sine, 

devenind aştri unor Eternităţi oarbe. 

43) Inconştient 


Ţărmuri de stânci, 
curajoase şi îndrăzneţe, 
cu Oceanul nefârşit al Amintirilor Trecute, 
sculptate de dălţile Annoniei, 
sunt spulberate, 
de valurile Inconştientului, 
spre a hrăni şi mai mult, 
ceaţa grasă şi intolerantă a Viitorului, 
care şi-a vândut demult Prezentul, 

Morţii. 

44) Fabrici de conserve 


Craterele Amăgirilor, 
ard vulcanii unor Sentimente, 
ale căror carate se măsoară, 
în Eternităţi de Clipe, 
pierdute de Univers, 
pe căile labirintice, 
ale Dovezilor ce ucid, 
cu lava lor incandescentă, 
trupurile oceanelor nesfârşite de întrebări, 
înecate-n valurile Societăţilor de Consum, 
care construiesc fabrici de conserve, 
din Sufletele noastre, 
pentru a ne conserva Inconştienţa, 
care s-ar putea altera, 
în lipsa Deşertăciunii, 
ce are câteva Zile libere, 
aflându-se în concediu, 
de Moarte, 

noua formulă a Maternităţii, 

Viitorului. 

45) Arta Măcelarilor 


Păpuşile de ceară ale Vremurilor, 
nu mai conduc Târgurile de Suflete, 
părăginite şi pripăşite, 
pe treptele spre Mântuire, 
a Bisericilor cu porţile Icoanelor închise, 
la periferia Contemplării, 
ci au devenit Lumânări, 
care stau asemeni unor soldaţi ai Apocalipsei, 
în linia dreaptă a Frontierei, 
dintre Binele Răului şi Răul Binelui, 
a cărei veşminte ponosite, 
abia mai pot ţine loc de drapel, 
noilor oaze ale Democraţiilor, 
maestre în arta Măcelarilor, 
de Adevăruri, 

care servesc la orice oră din zi sau noapte, 

de la jamboane afumate de Priviri alcoolice, 

până la carnea macră, 

tăiată cu nesaţ din pulpa fină, 

a Fericirii, 

rămasă invalidă. 

46) Gondola unei Speranţe 


Vrăji sărace şi pribege, 

cerşesc la porţile crâşmelor de Vise, 

câte o ciozvârtă de fum Sentimental, 

izvorât din focul viu al Creaţiei, 

care să le afume mintea, 

până când vor observa în globul de cristal, 

lustruit cu sfinţenie de Profeţii Conştiinţei, 

Moartea, 

ce a devenit, 

Oglindă Veneţiană, 

prin imaginea căreia se plimbă vâslind, 
gondola unei Speranţe, 
înghiţită de valurile Destinului, 
înainte de a ajunge în portul unui înţeles. 

47) Cele ce sunt 


Câte trepte ne despart de Paradis?, 
dar de Infern?, 

într-o Existenţă efemeră a Creaţiei, 

a cărei icoană se observă, 

pe mesele de disecţii, 

ale Morgilor pentru Fericiri, 

care se pierd în golul abisal, 

din inima Târgului de Paşi, 

ale căror Tălpi, 

mai subţiri sau mai groase, 

lasă urme prin pustiul prafului stelar, 

din Zodiile sparte, 

de Fântânile de Rugăciuni, 

care speră, 

că vor primi iarăşi izvoarele sfinte, 
ale înţelesurilor unor Mântuiri, 
de tot şi de toate, 
cele ce sunt. 


73 



SORIN CERIN- DIVINITATE 


48) Fantasme 


La opera Veşniciei, 
se repetă de zor, 
aria Stropului de Rouă, 
disperat şi abătut, 
în al cărui ocean se îneacă Zorii, 
Pasiunilor, 
ce-au devenit Patimi, 
încoronate de spinii florilor, 
unor Destine, 
cultivate la ceas de Viaţă, 
de Marele Creator şi Unic întâmplător, 
care trebuie să se împlinească, 
neapărat, 
în Moarte, 

prin propriile noastre, 

Fantasme. 

49) Trebuia să creeze 


Preţuri de Existenţe, 

pentru fiecare buzunar al Conştiinţei, 

plin de peticele propriului Timp, 

se înşiră nemiloase şi reci, 

pe piatra filosofală, 

înghiţită de un Mare Creator apatic, 

şi molcolm, 

cu Unica Sa întâmplare întâmplătoare, 
cu care s-a înecat, 
atât de tare, 

încât ca să poată respira din nou, 

trebuia să creeze Infernul gratiilor, 

unde să fie călăuziţi paşii Speranţelor, 

ale căror Moarte, 

să devină jertfa unei Mântuiri, 

pe care Nimeni, 

nu o va înţelege cu adevărat, 

vreodată. 

50) Regele Profit 


Cărămizi de cremene, 
stau surpate pe soclul înţelepciunii, 
a cărui marmură de întrebări, 
şi-a aflat Răspunsurile, 
în Apocalipsa unor Conştiinţe. 


îngerul, 

Marilor Contemplări, 
ale Unicului întâmplător, 
a început să-şi moaie aripa, 
în veninul dulce de viperă încornorată, 
al Prostituţiei Culturale, 
din ograda searbădă a Societăţii de Consum, 
unde regele Profit, 

a făcut legea tuturor Sfinţilor Părinţi, 
ai Intereselor. 

51) Palid şi perfid 


Au putrezit ierburile Amintirilor, 
de-atât de mult dezmăţ, 
în soarele palid şi perfid, 
al unor Uitări, 

ce-au refuzat să mai culeagă, 
Zilele prăfuite şi murdare, 
de mucegaiul Dorului, 
care şi azi mai înbolnăveşte, 
Conştiinţa răpusă, 
de către decesul prematur, 
al Fericirii. 

52) Trofeu 


Degetele Clipei, 

ating sfârcurile descompuse ale Eternităţii, 
din care curge laptele Facerii Lumii, 
vărsat pe o Cale Lactee a Conştiinţei, 
care-şi duce zilnic la şcoala Libertăţii, 
Timpul, 

fiul nelegitim al Existenţei, 

ce va închide între gardurile cimitirelor, 

Viaţa, 

oferind-o Morţii, 

drept trofeu al Universului, 

unor Iluzii. 

53) Mese şi scaune 

Suntem făcuţi pentru a fi feţe de mese, 
gata să primim, 
toată mizeria gurilor slinoase, 
ale Deşertăciunilor, 
care se şterg de noi, 
şi pe urmă pleacă, 
fără să ne mai cureţe vreodată, 
ştiind că va veni să mănânce Timpul, 
câte un rid, 
la câţiva ani, 
storcând Zilele, 
de sudoarea frunţilor, 
din valurile Societăţilor de Consum, 
ce devin statuile ţărmurilor însângerate, 
ale Străinului Subconştient, 
pe care oricât am vrea să-l atingem, 
ne înecăm, 

cu propriile noastre persoane, 
însetate de înţelepciunea Iluziilor Vieţii, 
pentru a deveni din mese, 
scaune, 

pe care să se aşeze, 

obosită dar satisfăcută de propriul ei sine, 
Moartea. 

54) Rădăcini în Sentimente 


Ne-am născut sub Zodia Lumii, 
ale cărei arbori decojiţi ai Cunoaşterii, 
se sprijină, 

pe ramurile atâtor Istorii, 
unele renegate, 
altele prescrise, 

din tabelele de legi ale Univesului, 
sătul de atâtea Crime odioase fără sens, 
care nici măcar nu realizează, 
ceea ce sunt, 

că au rădăcini în Sentimente, 
adânc înfipte în solul perfid al Cunoaşterii, 
care le hrănesc cu răutate şi zgârcenie, 
sevele, 

din care vor bea cu nesaţ, 

Destinele, 

însetate de împlinirea prin Moarte. 

55) Palatul administrativ 


Arlechini primitivi de întrebări, 

pun fundamentele Cunoaşterii, 

pe terenul unor scamatori ai Iluziilor Vieţii, 

pentru a construi, 

palatul administrativ, 

al Societăţii de Consum, 

unde vor fi birouri de Etică, 

care va fi expusă prin Târgurile de Boli Grave, 

cumpărate cu greu de un Dumnezeu sărac, 

spre a ne îndestula Viitorul, 

sau Morală, 

cerşită prin bordelurile promisiunilor politice, 
a sfinţilor părinţi ai Deşertăciunii, 
ce vor lucra la foc conţinu, 
aprinzând Gândurile, 
din Bisericile de Vise Deşarte, 
ce îngroapă în cimitirele Iubirilor, 

Speranţe. 

56) Cărţi de istorie 


Icoanele Adevărurilor Absolute, 
au devenit interzise în cărţile de istorie, 
ce nu pot recunoaşte ruinele, 
care au fost odată, 

pereţii catedralei sufletului unei Lumi, 
de care erau atârnate, 
în cuiele crucilor unor Zile, 
unde erau pironiţi, 

Mântuitorii Suspinelor, 

spre a fi sărutate, 

de Zorii Eternităţii, 

care se scurgeau, 

încet dar sigur, 

în canalele pline de mocirlă, 

ale Iluziilor Vieţii. 


82 



SORIN CERIN- DIVINITATE 


57) Democraţia Morţii 


La Naţiunile Unite ale Promiscuităţii, 
se vorbesc aproape toate Limbile Ceasurilor, 
acestui Pământ, 

din care olarii Societăţilor de Consum, 
vor plămădi vasele comunicante ale Corupţiei, 
din care se vor servi Iluziile Vieţii, 
sorbind cu nesaţ, 
ciorbe de crime, 

fripturi în sângele unor Războaie, 
gogoşi suprarealiste cât cuprinde, 
dar şi specialitatea casei, 
pe nume de Ocupaţie, 
în numele Democraţiei Morţii. 

58) Pe ringul de box 


Teama a fost vedetă, 

la masa de joc a Creaţiei acestei Lumi. 

Dansa la bara ce aparţine, 

Băncilor de Suflete pe Credit, 
ale Viselor Deşarte, 
care o aplaudau, 
cerându-i mereu să revină, 
fiindcă doreau să investească în Conştiinţă, 
ştiind că aceasta, 

le poate aduce un profit substanţial, 
dacă o mărită cu Adevărul Absolut, 
al Minciunii, 

cuplu cu adevărat valoros, 
şi de neînvins, 
pe ringul de box al Zilelor, 
care poate aduce, 
un surplus de prestigiu Moralei, 
ieşită din minţi, 
fiindcă nu o mai crede nimeni, 
de când a pierdut toate investiţiile mai serioase, 
în Bisericile Ghicitorilor, 
de la Bursele de Valori ale Absurdului. 

59) Comisia de Vânătoare a Morţii 


Zilele au devenit atât de ieftine, 
încât oricine şi le poate permite, 
chiar dacă nici nu se poate atinge, 
de preţul Fericirii. 


Fiarele discontorsionate ale podurilor, 
de peste râurile Clipelor, 
nu mai pot sfâşia carnea Anilor, 
pentru a o pune pe galantarele Gândurilor înfometate, 
fără aprobarea prealabilă, 
a Comisiei de Vânătoare a Morţii, 
ce aprobă Naşterile după legi doar de ea ştiute, 
formată din toate categoriile sociale, 
indiferent de vârstă, sex şi etnie. 

60) Bonus de la Creaţie 


La Direcţia de Valorificare a Prostiei, 
e o coadă interminabilă, 
oricâte ghişee de Secole noi, 
s-ar mai adăuga, 

relaţiilor cu publicul Viselor Deşarte. 

Zile mucegăite, 

Ani disperaţi, 
cu toţii, 

cu mic cu mare, 

aşteaptă să primească drept bonus de la Creaţie, 
Adevărul Absolut, 
folosit de Dumnezeu, 
drept cârpă de şters tălpile Sale sfinte, 
prin care apasă, 
spatele încovoiat al Existenţei, 
ce-abia respiră, 

prin căpăstrul Lumii în care trăim, 
biciuită şi înjurată, 
iapă bună la toate corvoadele, 
spre a duce căruţa Conştiinţei, 
mai deprate, 

prin mocirla unui Univers, 
al Descompunerii. 

61) Balustrade 


Am fost creaţi Balustrade, 
ca atunci când încep să ameţească Anii, 
care urcă pe scările Vieţilor noastre, 
să se ţină de ele, 
pentru a nu cădea, 
în braţele Nasturilor de Idei, 
care să-i ţină captivi, 
în casele propriilor Clipe, 
ale Morţii. 

De aceea stă mereu scris, 
pe frontispiciile Marilor Contemplări, 
care urcă la înălţimi ameţitoare: 
,,-Ţineţi-vă bine de Balustradă, 
pentru a nu cădea în Prăpastie”. 


87 



SORIN CERIN- DIVINITATE 


62) Naţiunile Unite 


Farul călăuzitor, 

de pe stânca surpată a Contemplării, 

se prăbuşeşte conţinu, 

în marea Disperării, 

unde valurile Vremurilor, 

sparg Clepsidrele firave ale Legităţilor, 

ce aparţin unei Naturi denaturate, 

a Privilegiilor, 

oferite de modernismul deşănţat, 
al unui Trecut, 
care rătăceşte şi acum, 
pe aripile Viitorului Porumbel al Păcii, 
conştient că va fi ucis, 
fiindcă se va aşeza, 

pe catargul unei Societăţi de Consumat, 

came de pasăre, 

asezonată cu baliverne, 

aduse tocmai din străfundurile Creaţiei, 

unui Dumnezeu al Comerţului Mondial, 

indiferent şi meschin, 

pentru a fi servită, 

Naţiunilor Unite de atât de multă Ură, 
încât Moartea, 
devine Salvare. 

63) Iarba Fiarelor Ruginite 


Sălcii despletite-n coroane de ruguri aprinse, 

de Toamna Privirilor, 

pierdute-n colbul Patimilor, 

aprind covoarele mistuitoare ale Sufletelor, 

ce încă mai aşteaptă, 

să fie călcate de Contemplările tăioase, 

ale Fericirii, 

despre care se zvoneşte, 

că ar fi născut recent, 

primii fulgi de nea fierbinte, 

ce vor deveni, 

o adevărată ninsoare de împliniri, 

din zăpada cărora se vor acoperi, 

firele de Iarbă a Fiarelor Ruginite, 

ce vor să rupă gratiile Animalicului din oameni, 

care încă tremură de frigul astral al Destinelor, 

ce-au căzut în genunchi, 

în faţa unor Zodii nepotrivite, 

Iarbă a Drogaţilor, 

care va deschide la nesfârşit, 

porţile ferecate de Pustietate ale Morţii, 

transformându-le, 

în Paradisul, 

unei Lumi uitate şi servile, 
a Banului. 

64) Conştientizarea de A Fi 


Resturi de oseminte, 
albite şi lucioase de Amintiri, 
de Dincolo de Tot, 

care se reflectă în Oglinda Adevărului Absolut, 
reflectând imaginea Lumii în care trăim, 
alcătuiesc schelele, 

montate de Marele Creator şi Unic întâmplător, 
spre a ctitori, 

Marea Mănăstire a Cunoaşterii, 

pe soclul măreţ şi uimitor al Conştientizării, 

de A Fi, 

într-o Existenţă, 

pe care nimeni nu a reuşit vreodată, 
să o cuprindă mai mult, 
decât i-a fost Dat. 

65) Ştiinţe Juridice 


Ghearele şi colţii Zilelor, 
au fost înlocuite de o nouă Ierarhie, 
care sfâşie şi zgârie, 
cu regulile nescrise, 
ale Târgului de Bordeluri, 
ce aparţine Bibliilor unor Ştiinţe Juridice, 
denumite pompos, 

Coduri, 

făurite pentru Dumnezei, 
penali sau civili, 
pe care nici Stelele, 
de pe epoleţii jalnici ai Vremurilor, 
nu le mai înţeleg, 

fiind scrise de consultanţii de publicitate, 
ai unor Biserici de Interese, 
care-ţi oferă la orice oră din zi sau noapte, 
câte o sfântă părere, 
cu privire la tot ce pare a fi Cunoscut, 
dar mai ales Necunoscut, 
pe autostrada cu semaforizare defectă, 
a Conştiinţei. 

66) Au existat odată 


De ce sculptorii Societăţii de Consum, 
se specializează în Limbi de lemn, 
unele mai ascuţite, 
chiar tăioase, 

altele mai boante dar îndeajuns de incisive, 
pentru a da în cap, 

Gurilor nehrănite cu Verbe, 

îndeajuns de lăudăroase, 

la adresa Dălţii care le-a dat viaţă, 

tăind în carnea plină de cercuri concentrice, 

de Amintiri, 

cu muguri, Ani şi primăveri, 
ale unor copaci de Adevăr, 
care au existat odată, 
în povestea fără nume, 
a unui Cuvânt, 
al Facerii unei Lumi, 
care nu mai este demult, 
a lui. 

67) Cămin 


Lentilele mioape, 
ale Drumurilor bătătorite, 
de Vieţile unor Zile boschetare, 
au fost şterse de întâlnirea cu Destinul, 
a Morţii, 

care le-a găzduit în cele din urmă, 

în propriul ei Apus, 

folosit ca şi cămin, 

pentru Clipele nefamiliste, 

care nu şi-au găsit niciodată soţi, 

pe Lumea Conştientizărilor de A Fi, 

ale unei Existenţe, 

total dezinteresată de Fericire, 

însă absorbită, 

de Iluziile Vieţii, 

care au moşit-o la naştere. 

68) Strângere de Vânt 


în care gară a Creaţiei, 
aş putea întâlni Ziua, 
al cărei soare este Fericirea, 
înveşmântată-n mantaua împlinirii? 

Câte trenuri de Momente memorabile, 

nu vor trece peste peroanele Vieţilor pustii, 

care le aşteaptă, 

înfrigurate şi slăbite, 

de atâta strângere de Vânt, 

în pumnii răzleţi, 

ai Sufletului. 

69) Roboţi 

Am citit presa presată, 
de Societatea de Consumat Greutăţi, 
care cad asemeni ninsorilor de plumb, 
otrăvite de Interese, 

cu noi Descoperiri în domeniul Metalelor Grele, 
lucioase, alunecoase, mincionase, reci şi inerte, 
ce-au rămas gravide, 

cu Aparatele de Sudură ale Combinatorilor, 
de Roboţi, 

care-şi trăiesc Iluziile prin Cifre exacte, 
ce sunt, 

tot ce a mai rămas din sufletele umane, 
acum, 

expuse prin Galerii, 
de produse expirate la export, 
până şi de Moarte. 

70) Atâta Libertate 


Trezirea este un subiect tabu, 

atunci când Steaua Somnului a căzut demult, 

la sânul desculţ al Orbirii, 

care umblă cu bastonul albit de Vise, 

pe străzile pustii ale Cuvântului, 

ce par a nu se termina niciodată, 

printre ruinele a ceea ce a mai rămas, 

din Adevărul mutilat al unei Democraţii, 

care a fost dată afară din teatrul unei Existenţe, 

pe motiv că scena pe care juca, 

era prea lunecoasă, 

de atâta Libertate, 

încât oricine şi-ar fi putut rupe, 

osatura Fărădelegilor, 

căzând. 

71) Figurinele de Ceară ale Absurdului 


Decoraţiile Umilinţei, 
zac aruncate, 

prin muzeele Figurinelor de Ceară, 
ale Absurdului, 
care conduce Lumea, 
mare proprietar de maternităţi, 
unde se nasc Vorbele Goale, 
de orice scâncet, 
al vreunui Conţinut, 
supralicitat la Bursa Bârfelor, 
care-i ridică preţul intr-atât de mult, 
încât până şi Adevărul Absolut, 
al Străinului Subconştient din noi, 
pare să fi dat faliment. 

72) Lacrimi de Crocodil 


Corbii sfidători din Gândurile negre, 
ale Existenţei, 

cu penele Clipelor alunecoase, 
şi umezite, 

de Lacrimile de Crocodil ale Vremurilor, 
se rotesc deasupra cimitirului de Amintiri, 
unde Uitarea şi-a făcut culcuş cald, 
anunţând plină de emfază Lumea, 
ca să-i caute un alt lăcaş Morţii, 
fiindcă nici aceasta nu ar valora doi bani, 
dacă nimeni nu şi-o mai aduce aminte, 
şi nu realizează că ar fi sosit. 

73) Cărămizile unei Libertăţi 


Limbile de foc, 

ale ceasurilor de perete ale Existenţei, 
aprind ruinele Orelor, 
de care stau agăţate, 
încercând să le scoată, 
de pe cadranele Destinelor, 
iar din cenuşa lor, 
să plămădească, 
cărămizile unei Libertăţi, 
care nu a mai fost sacrificată, 
deformată şi încovoiată, 
la forja Iluziilor Vieţii. 

74) Lăncile Gândurilor 


Cavalerii rătăcitori ai Conştiinţei, 
vor să răpună Umbra Existenţei, 
pe care o trăim şi o conştientizăm, 
încercând să spargă, 
cu lăncile Gândurilor, 

Oglinzile Adevărului Absolut, 

în care se reflectă Realitatea Primordială distorsionat, 
dând naştere Iluziilor Vieţii, 

fără să realizeze că odată ce dispare această Oglindă, 
alături de ea, 

nu va mai exista nici Lumea, 
care şi-a vândut adevărata Moarte, 
considerată Viaţă, 

Lumii de Apoi. 

75) Ochelari de Cal Primordial 

Ramele de ceară 

ale ochelarilor de Cal Primordial, 

care refuză să mai fie înhămat la jugul Creaţiei, 

din inima Conştientizării, 

dar rămas legat de căruţa Existenţei, 

încep să se topească-n lumânări, 

de ochi mari şi întrebători, 

ai Existenţei, 

să vadă dincolo de Timpul, 
care o ţine încătuşată, 
în Eternitatea Clipei, 
care nu este şi nu va fi niciodată, 

Viaţă. 

76) Patiserie existenţială 


Lanuri de stele, 
pline de bobul Fericirii, 
stau gata să fie secerate, 
de Galaxiile Absurdului, 
pentru a fi duse, 

la Moara de Vânturi a Vremurilor, 
din care să se cearnă făina Nenorocului, 
spre a fi folosită de către Destin, 
în diversele sortimente de aluat, 
din care se frământă Sufletele, 
o întreagă Viaţă, 
datoare fără drept de apel, 

Morţii, 

care le va servi, 

la propria ei patiserie existenţială, 
aşezate după Sortimente, 
care sosesc din abundenţă. 

77) Descompuse şi părăginite 


Oare cu ce se acoperă Stelele Gândurilor, 
când le e frig?, 
şi răcesc într-atât, 

încât nici Pătura inocentă a Căii Lactee, 
nu le mai alăptează Adevărul, 
fiindcă s-au învelit cu ea, 
toate Păcatele şi Plăcerile Lumii, 
de altfel fată mare, 
în bordelul Iluziilor Vieţii, 
unde nici frunţile Vorbelor Goale, 
nu le mai suportă, 
pe ridurile Verbelor debusolate, 
şi drogate de Existenţa, 
obişnuită să nu mai facă niciodată nimic, 
cu Substantivele comune, 
descompuse şi părăginite, 
ale unei Fraze, 
şoptite de Dumnezeu, 
la urechea surdă a Destinului? 

78) Cuvântul Primordial 


Haiducii desfrânaţi ai Neantului, 
aleargă pe aripile Ruletei, 
de la loteria Surâsurilor amare, 
spre a-i tâlhări Existenţei, 
şi singura Clipă Eternă, 
care i-a mai rămas, 
nepedepsită de către Destin, 
şi ascunsă în buzunarul prăfuit, 
de stelele Iubirilor, 
ce-abia se mai pot ţine pe picioare, 
datorită drumului greu şi anevoios, 
care l-au avut de parcurs, 
pe bolta unei Lumi, 
care de fiecare dată, 

se trezeşte în zorii Cuvântului Primordial, 
şi se culcă odată cu Orizontul Patimilor, 
care se pierd în Noaptea Viselor, 
care se pregătesc în fiecare Dimineaţă, 
iarăşi de Moarte. 

79) Busole 


Bisericile sunt pline, 
de Aplauzele diforme şi stângace, 
care sosesc din ce în ce mai des, 
pe iarba tăiată a Sufletelor, 
care vin primele, 
pe linia de sosire a Morţii, 
unde preoţii Zilelor amare, 
le primesc cum se cuvine, 
pentru a le poza, 
alături de Vorbele Goale, 
ce ţin loc de majorete, 
la marea serbare a Debusolării, 
ţinută cu străşnicie, 
de fiecare dată, 
de către Absurd, 
unde se vând busole, 
încrustate cu Mântuitori de Păcate, 
părăsiţi de propriile Clipe Eterne, 
dar care pot fi închiriaţi oricând, 
pentru o sumă modică. 

80) Nimic nu poate fi egal 


Mi-a trebuit atât de mult, 
până să-mi găsesc Steaua, 
încât am adonnit fără să vreau, 
pe mantia Morţii, 
care mi-a arătat, 
că adevărata Viaţă, 
se află în Sufletul ei, 
înţelegând că nimic nu poate fi egal, 
oricât de măreţ ar fi, 
cu Veşnicia. 

